شەفەق نیوز/ محمد سەباح خەیات وەرپرس رێکخراو ''لیقای سەلام''، ئمڕوو شەممە، ئاشکراکرد ک کۆمەڵەیگ لە ''مافیایگ'' یەک کەس کوشتن و سێیان تر لە یەک خیزان زەخمدارکردن، لە یەکیگ لە گەڕەکەگان شار هەولێر.
خەیات ئەرا ئاژانس شەفەق نیوز وت: کۆمەڵەیگ هەس لە مافیایگ هەمیشە گڕخوەنە ناو گەڕەک '' فەرمانبەران'' و چز مەردمەگە دەن، و دویەشەو هەنای دانیشتوەگان لەلیان داواکرد وازبارن لە زیاندان مەردم، دەسکردنە تەقە و پەلامار ماڵ یەکیگ لە خاوەن شەهیدەگان دان.
ودیاریکرد ک خەڵک ماڵەگە لە وەر مقەیەتی سەڵامەتی خوەیان ماڵەگە هیشتنەجی، بەڵکم چەکدارەگان یەکیگ لەو خیزانە کوشتن، و دووانیان زەخمدارکردن ئیجا واین.
خەیات وتیش؛ کەسەیل ئی کۆمەڵە لەناو گەڕەکەگە ناسریاگن ک مادە هووشبەرەگان وەکاتیەرن، و چز مەردمەگە دەن.
